รัฐบาลไทย-ข่าวทำเนียบรัฐบาล-รมช.มนัญญาเปิดตัวซุปเปอร์มาเก็ตสหกรณ์แห่งแรกในกรุงเทพฯ
วันพฤหัสบดีที่ 31 ตุลาคม 2562
รมช.มนัญญาเปิดตัวซุปเปอร์มาเก็ตสหกรณ์แห่งแรกในกรุงเทพฯ
รมช.มนัญญาเปิดตัวซุปเปอร์มาเก็ตสหกรณ์แห่งแรกในกรุงเทพฯ นําร่องที่ร้านสหกรณ์พระนครใกล้สถานีรถไฟฟ้าอารีย์เป็นศูนย์กลางจําหน่ายผักผลไม้และสินค้าเกษตรปลอดภัย
รมช.มนัญญาเปิดตัวซุปเปอร์มาเก็ตสหกรณ์แห่งแรกในกรุงเทพฯ นําร่องที่ร้านสหกรณ์พระนครใกล้สถานีรถไฟฟ้าอารีย์เป็นศูนย์กลางจําหน่ายผักผลไม้และสินค้าเกษตรปลอดภัย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ได้เปิดเผยภายหลังเป็นประธานเปิดซุปเปอร์มาเก็ตสหกรณ์แห่งแรกในกรุงเทพฯ ร่วมกับร้านสหกรณ์พระนคร จํากัด ถ.พหลโยธิน ใกล้สถานีรถไฟฟ้าอารีย์ ซึ่งเป็นหนึ่งในนโยบายของกระทรวงเกษตรและสหกรณ์ ที่จะพัฒนาร้านสหกรณ์ ให้เป็นศูนย์รวบรวมและจําหน่ายพืชผักและผลิตผลการเกษตรจากสหกรณ์ทั่วประเทศ เพื่อให้ผู้บริโภคได้มีโอกาสเลือกซื้อสินค้าทั้งของสดและของแห้ง จะเน้นจําหน่ายสินค้าที่มีคุณภาพ ได้มาตรฐาน และปลอดภัยในราคายุติธรรม ซึ่งผู้บริโภคสามารถตรวจสอบถึงที่มาของแหล่งผลิตสินค้าแต่ละชนิด เพื่อสร้างความมั่นใจเมื่อเลือกซื้อสินค้าที่ “ซุปเปอร์มาเก็ตสหกรณ์” อีกทั้งยังตั้งอยู่ในย่านชุมชน และอยู่ใกล้รถไฟฟ้า BTS อารีย์ เป็นจุดที่ประชาชนสามารถเดินทางมาซื้อสินค้าได้อย่างสะดวก
สําหรับ “ซุปเปอร์มาเก็ตสหกรณ์” เป็นแหล่งรวบรวมจําหน่ายสินค้าสหกรณ์ที่มีคุณภาพจากจังหวัดต่างๆ มาวางจําหน่ายให้ผู้บริโภคโดยตรง และจากการลงพื้นที่เยี่ยมสหกรณ์หลายจังหวัด ทําให้ทราบว่าสินค้าสหกรณ์ เป็นสินค้าที่ดีมีคุณภาพ แต่ขาดการส่งเสริมหรือการทําตลาดที่ดี จึงให้นโยบายกับกรมส่งเสริมสหกรณ์ ไปทําการเชื่อมโยงสหกรณ์การเกษตร ที่ผลิตสินค้ากับสหกรณ์ร้านค้าในกรุงเทพฯ เพื่อผลักดันให้เกิดซุปเปอร์มาเก็ตสหกรณ์ และให้ปรับปรุงรูปแบบร้านค้าของสหกรณ์ให้มีความทันสมัย ดูสวยงาม สะอาด และในอนาคตจะสนับสนุนให้มีซุปเปอร์มาเก็ตสหกรณ์ในจังหวัดต่าง ๆ เพื่อขยายช่องทางจําหน่ายผัก ผลไม้ เนื้อ นม ไข่ไก่ และสินค้าแปรรูป ให้เข้าถึงผู้บริโภคทุกพื้นที่ต่อไป
“จากการมาเปิดซุปเปอร์มาเก็ตสหกรณ์ในวันนี้ทางกระทรวงเกษตรฯ มีเป้าหมายที่จะขยายให้ได้ในทุกๆจังหวัด
ถ้าสหกรณ์ไหนที่มีความพร้อม ทางกระทรวงเกษตรฯก็จะช่วยเหลือสนับสนุนต่อไป  ส่วนสินค้าที่นํามาจําหน่ายที่นี่จะเจาะกลุ่มเป้าหมายคนที่รักสุขภาพ บริโภคพืชผักและสินค้าที่คุณภาพดี ผ่านการรับรองจาก GAP ว่าเป็นเกษตรอินทรีย์ ปลอดสารพิษอย่างแน่นอน ดังนั้นการที่ประชาชนมาช่วยอุดหนุนสินค้าสหกรณ์ นอกจากได้สินค้าดีแล้ว อีกทางหนึ่ง
คือเรากําลังช่วยกันเกื้อกูลพี่น้องเกษตรกรในพื้นที่ต่างจังหวัด ให้มีคุณภาพชีวิตที่ดีขึ้น ทําให้มีกําลังใจผลิตสินค้าดี สินค้าปลอดภัยมาจําหน่าย” นางสาวมนัญญา กล่าว
ด้านนายพิเชษฐ์  วิริยะพาหะ อธิบดีกรมส่งเสริมสหกรณ์ เปิดเผยว่า  การดําเนินธุรกิจจะเป็นลักษณะการฝากขาย โดยให้สหกรณ์ผู้ผลิตแจ้งราคาทุน ราคาตลาด ทางร้านสหกรณ์พระนคร จํากัด จะกําหนดราคาขายให้สามารถแข่งขันกับตลาดได้ รวมถึงตกลงร่วมกันในรายละเอียด เช่น ขนาดสินค้า ราคา และช่วงเวลาการจัดจําหน่าย สําหรับสินค้านําร่องที่ร้านสหกรณ์พระนคร จํากัด ซอยอารีย์  กรุงเทพฯ จะมีสินค้า 4 ชนิดหลัก คือ ข้าวหอมมะลิ จากสหกรณ์การเกษตรเกษตรวิสัย จํากัด จ.ร้อยเอ็ด สหกรณ์การเกษตรพิมาย จํากัด จ.นครราชสีมา และชุมนุมสหกรณ์การเกษตรบุรีรัมย์ จํากัด เนื้อโคขุนจากสหกรณ์โคเนื้อกําแพงแสน จํากัด จ.นครปฐม “KU Beef”  เนื้อโคขุนแปรรูป เช่น เนื้อกระจกและเนื้อแผ่น จากสหกรณ์การเกษตรหนองสูง จํากัด จังหวัดมุกดาหาร ไข่ไก่ จากสหกรณ์ผู้เลี้ยงไก่ไข่แปดริ้ว จํากัด จ.ฉะเชิงเทรา และผักผลไม้เมืองหนาว เช่น ฟักทองญี่ปุ่น แตงกวาญี่ปุ่น กะหล่ําปลีสีม่วง มะเขือเทศ อะโวคาโด้ จากชุมนุมสหกรณ์การเกษตรภาคเหนือ จํากัด จังหวัดเชียงใหม่